Daniel Mac Lloyd

Den Daniel Mac Lloyd, gebuer de 6. Juli 1995 an der Stad Lëtzebuerg, ass e lëtzebuergesche fräischaffende Kënschtler zënter 2015. Seng Begeeschterung fir Faarwen a Formen huet ugefaangen, ier hie lafe konnt. Déi faarweg Graffiti am Skatepark hunn hie markéiert a si mat sengen Aquarellmolereien aus senger Kandheet zu engem eegene Stil gewuess. A sengen Aarbechte kombinéiert hien dacks abstrakt Aquarellgraffitie mat abstrakte Formen, Villercher oder Mieresdéieren.

Seng Aarbechten als Muralist an als Urban Artist sinn am ëffentleche Raum a ville Länner ze gesinn: Niewent Lëtzebuerg och an Däitschland, Frankräich, Groussbritannien, Holland, Italien, Portugal, Spuenien, Tierkei an um Cap Vert.

Zesumme mam Raphael Gindt huet hien den 29. September 2018 d'Konschtgalerie Kamellebuttek zu Esch-Uelzecht opgemaach.Luc Labulle, "Wir sind ein richtiger 'Kamellebuttek'", Bruch, Neue Kunstgalerie eröffnet am 29. September, tageblatt 31. 08. 2018, S.26; Straßenkünstler eröffnen eigene Galerie im Escher Bruch op tageblatt.lu Donieft hunn si zwee zwou Asblen am Beräich Konscht gegrënnt. Am Januar 2019 hunn déi zwéi Kënschtler am Kamellebuttek eng eege Konschtschoul opgemaach.

Seng Konscht besteet doran, d'Magie an d'Schéinheet vum Liewen am Klengen ze weisen, déi vill ze dacks am Alldag iwwersi ginn. Mat liichtenden a liewege Faarwen an dynamesche Beweegungen versicht hien se siichtbar ze maachen. Seng Konscht ass spontan, instinktiv an entsteet aus dem Ënnerbewosstsäin. Seng Motiver sinn dacks der Natur ganz no. Hie beschreift seng kënschtleresch Motivatioun, datt säi Geescht stänneg d'Welt erfuersche géif, wéi se geformt a gefiert wier, wéi se ausgesi kéint a wat fir Geschichten se erziele kéint. Dës Iddien iwwer d'Konscht an d'Realitéit ëmsetzen, géif säi Geescht berouegen an him Fridde ginn. Hien ass dervun iwwerzeegt, dat d'Sich no Gléck an der Freed vum Ënnerwee sinn an an der Bedeitung vum eenzelen Ament läit.

 Ausstellungen 
 2025
 Urban Art Fair, Paräis
 District13 Art Fair, Paräis 
 2024
GSK Duo Show with Joel Rollinger, Lëtzebuerg 
 Kamellebuttek, Esch-Uelzecht 
 Artist Meeting, Knokke 
 Urban Art Fair, Paräis 
 District13 Art Fair, Paräis
 2023
 ESCH23, Kamellebuttek 
 FUELBOX VIII, Lëtzebuerg 
 Pebeo Art Prize, FluctuArt Paräis
 Urban Art Fair, Paräis
 2022
 COLORIZE Duo Show, Kamellebuttek 
 SAF2022, Grenobel (FR), Ancien Musée de peinture 
 Nature Takes Over, Kamellebuttek 
 2021
 Artmagedon Groupe show, Montpellier (FR)   
 COLORIZE, Ponte de Sor (P) 
 2020 
 EXPO3, Kamellebuttek, Esch-Uelzecht
 Batiment 4, Esch-Uelzecht
 COLORIZE, Santo Antao, Cap Vert 
 2019 
 28 Stars, GoGallery Amsterdam 
 Urban Art show, Kamellebuttek  
 De Velosbuttek, Schëffleng
 2018 
 Kamellebuttek Opening Show  
 Schwaarzt Haus, Lëtzebuerg 
 Alchemic Body – Collective exhibition, Bogota (COL) 
 Pop Of Color Duoshow, Galerie “A Rousen” Péiteng
 United – Collective show, Gologorski Gallery Kraków
 2017
 UECHT – Collective exhibition, Esch-Uelzecht 
 Art2Cure, Galerie de l’indépendance, Lëtzebuerg 
 YA Collection – Collective exhibition, LemoArt Gallery, Berlin
 Urban Art, Galerie A Spiren, Strossen 
 2016 
 AWAKENING, solo show, Peppe Parola, Lëtzebuerg  
 Fuel BOX 301, Stroossen 
 CanCan Exhibition, LemoArt Gallery, Berlin  
 EVBK Collective exhibition, Prüm (GER) 
 2015 
 “Streetart for inside”, Art Connection Gallery Luxembourg 
 2012  
 EVBK – Groupe exhibithion of european artists, Prüm  
 Facettes artistiques, Hôtel du Parc Clervaux 
 2009
 Accrochage d’été, Bauschelt

 Präisser an Auszeechnungen 

 Biennale vu Stroossen 2024 – Prix d’Encouragement  
 Street Art Awards Benelux 2018 – Best European Street Artist under 25 
 1.Präis JUKOWO Déifferdeng 2019 
 1. Präis Kulturkompass 2018

 Um Spaweck 
 Websäit vum Daniel Mac Lloyd
 Kamellebuttek

Kategorie:Gebuer 1995
Kategorie:Lëtzebuergesch Kënschtler